ഒ.ടി.ടി പ്ലാറ്റ്ഫോം രാജ്യത്തെ നശിപ്പിക്കുന്നു രാജ്യത്ത് ജനസംഖ്യാ നിയന്ത്രണ നയം അനിവാര്യമെന്ന് മോഹന് ഭഗവത് ന്യൂഡല്ഹി: രാജ്യത്ത് ജനങ്ങളുടെ വ്യക്തിജീവിതത്തെ ബാധിക്കുന്ന തരത്തിലേക്ക് നവ മാധ്യമങ്ങളും മയക്കുമരുന്ന് ശൃംഖലകളും വളരുന്നത് തടയണമെന്ന് ആര്എസ്എസ് തലവന് മോഹന് ഭാഗവത്. ഒ.ടി.ടി പ്ലാറ്റ്ഫോമുകളിലെ ഉള്ളടക്കത്തിന് യാതൊരു നിയന്ത്രണങ്ങളുമില്ലെന്നും അദ്ദേഹം കുറ്റപ്പെടുത്തി. രാജ്യത്ത് ജനസംഖ്യാ നിയന്ത്രണ നയം അനിവാര്യമാണെന്നും അദ്ദേഹം ആവശ്യപ്പെട്ടു. വാര്ഷിക ദസറ പ്രസംഗത്തിലാണ് അദ്ദേഹം ആര് എസ് എസിന്റെ മുന് നിലപാടില് ഉറച്ച് നില്ക്കുന്നത്. ജനസംഖ്യാ നിയന്ത്രണ നയമുണ്ടാവില്ലെന്ന് കേന്ദ്രം വ്യക്തമാക്കുമ്ബോഴും ആര്എസ്എസ് മേധാവി പിന്നോട്ടില്ലെന്ന് വ്യക്തമാക്കിയിരിക്കുകയാണ്. അതേസമയം കൊവിഡിന് ശേഷം കൊച്ചു കുട്ടികളുടെ കൈയില് പോലും മൊബൈല് ഫോണ് ലഭിച്ചു. അതിലൂടെയുള്ള സന്ദേശങ്ങല് രാജ്യദ്രോഹത്തിനും സംഘര്ഷത്തിനും കാരണമാകുന്നുവെന്നും അദ്ദേഹം വ്യക്തമാക്കി. ഇന്ത്യയില് മയക്കുമരുന്നിന്റെ ഉപയോഗം വര്ധിച്ചു. സാധാരണക്കാര് മുതല് ഉന്നതര് വരെ ഇന്ന് മയക്കുമരുന്നിന്റെ പിടിയിലാണ്. രഹസ്യ സ്വഭാവമുള്ള, ബിറ്റ്കോയിന് പോലുള്ള അനിയന്ത്രിതമായ കറന്സികള്ക്ക് രാജ്യങ്ങളുടെ സമ്ബദ് വ്യവസ്ഥയെ അസ്ഥിരപ്പെടുത്താനും ഗുരുതര വെല്ലുവിളികള് ഉയര്ത്താനും സാധിക്കും.